EkBass/fiwiki-20250220-pages-articles huggingface dataset:
Kalevan kisat 2023

Vuoden 2023 Kalevan kisat järjestettiin Lahdessa 27.–30. heinäkuuta. Järjestävänä seurana toimi Lahden Ahkera ja kisapaikkana Lahden stadion.Kalevan Kisat TEAM2023 Kisaisännyys päätettiin Suomen Urheiluliiton liittovaltuuston toimesta huhtikuussa 2020.Kalevan kisat 2023 järjestetään Lahdessa ==Mitalistit== === Miehet === ==== Juoksu- ja kävelylajit ==== ==== Kenttälajit ==== === Naiset === ==== Juoksu- ja kävelylajit ==== ==== Kenttälajit ==== == Lähteet == * * === Viitteet === Luokka:Kalevan kisat Luokka:Vuoden 2023 yleisurheilu Luokka:Lahden urheilutapahtumat
Sanremon ralli 1988

Sanremon ralli 1988 (viralliselta nimeltään 30. Rallye Sanremo - Rallye d'Italia) oli rallin maailmanmestaruussarjan kilpailu kaudella 1988. Kilpailu järjestettiin 10. - 14\. lokakuuta 1988 Sanremossa. Kilpailu oli kauden toiseksi viimeinen ja erikoiskokeiden yhteispituus oli (suunniteltu pituus oli ). Italian Massimo "Miki" Biasion ajoi kauden viidenteen voittoonsa ja varmisti ensimmäisen kuljettajien maailmanmestaruutensa. Tallimääräykset herättivät keskustelua ja Markku Alénin vetäminen pois Safari-rallista tarkoitti, ettei hän voinut voittaa kuljettajien mestaruutta koska sääntöjen mukaan kuljettajan oli kilpailtava vähintään yhdessä kilpailussa Euroopan ulkopuolella ollakseen ehdolla maailmanmestaruuteen. Lancian mukaan syy oli, että talli pystyi huolehtimaan paremmin kahdesta autosta kuin kolmesta kilpailuun oli aluksi ilmoitettu Biasion, Preston ja Alén. Sanremossa Kankkunen ajoi ulos toisella osuudella ja ei voinut jatkaa kilpailua. Ranskalainen kaksikko Jean-Marc Dubois ja Robert Moynies kuoli kilpailussa kun heidän autonsa suistui rotkoon. == Tulokset == Sija Kuljettaja Kartanlukija Auto Aika Ero 1 Massimo Biasion Tiziano Siviero Lancia Delta Integrale 6:06.41 0.0 2\. Alessandro Fiorio Luigi Pirollo Lancia Delta Integrale 6:07.34 +0.53 3\. Dario Cerrato Giuseppe Cerri Lancia Delta Integrale 6:08.35 +1.54 4\. Markku Alén Ilkka Kivimäki Lancia Delta Integrale 6:08.55 +2.14 5\. Carlos Sainz Luis Moya Ford Sierra RS Cosworth 6:12.59 +6.18 6\. Kenneth Eriksson Peter Diekmann Toyota Celica GT-4 (ST165) 6:16.36 +9.55 7\. Stig Blomqvist Benny Melander Ford Sierra RS Cosworth 6:29.58 +23.17 8\. Raimund Baumschlager Andreas Wolf Volkswagen Golf GTi 6:36.20 +29.39 9\. Paola de Martini Umberta Gibellini Audi 90 quattro 6:37.07 +30.26 10\. Paolo Alessandrini Alessandro Alessandrini Lancia Delta Integrale 6:37.45 +31.04 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally- Maps.com, erikoiskokeet kartalla Luokka:MM-rallikausi 1988 Luokka:Sanremon ralli
Henrik Ibsens gate

Henrik Ibsens gate on Oslon keskustassa sijaitseva katu, joka kulkee Norjan kansallisteatterilta Solli plassille. Katu nimettiin näytelmäkirjailija Henrik Ibsenin mukaan vuonna 2006, jolloin hänen kuolemastaan tuli kuluneeksi sata vuotta. Aiemmin katu oli osa Drammensveieniä. Nimenmuutos herätti paljon vastustusta kadun keskeisyyden vuoksi. Oslossa oli jo ennestään samanniminen katu, joka muutettiin Hammersborggataksi. ==Kuvia== Henrik Ibsens gate 4 - Bombeangrep.jpg|Henrik Ibsens gate 4: Talon seinään kiinnitetty muistolaatta kertoo uudenvuodenaaton 1944 ilmapommitustragediasta. Liittoutuneet yrittivät iskeä Victoria terrassessa sijainnutta Gestapon päämajaa vastaan, mutta osuivat sen sijaan muun muassa täyteen raitiovaunuun tappaen 78 norjalaista ja 27 saksalaista. Arbins gate 1 Oslo.jpg|Henrik Ibsens gata 26: Arbins gaten kulmatalo, jossa Henrik Ibsen asui viimeiset vuotensa. Rakennuksessa toimii Ibsen-museo. Nobellinstituttet Oslo 2012.jpg|Henrik Ibsens gate 51: Norjan Nobel-komitea Solli plass med Ind-Eks-huset.jpg|Henrik Ibsens gate 90–100: Indekshuset (Jon Engh, 1964). Massiivinen kompleksin rakennuttivat Norjan teollisuuden työnantajaliitto (Industriforbundet) ja Norjan vienninedistämisneuvosto (Eksportråd). Vuonna 1970 rakennuksessa avattiin Norjan ensimmäinen pizzeria. Nasjonalbiblioteket i Oslo.jpg|Henrik Ibsens gate 110: Norjan kansalliskirjasto Sommerroparken Mannen med nøkkelen.JPG|Kadun loppupäässä Sommeroparkenissa on yksinäinen hahmo Auguste Rodinin Calais'n porvarit -ryhmästä. Taidemaalari Frits Thaulow tykästyi siihen Pariisissa ja osti pronssivaloksen kaupungille. Patsaalla ei ole varsinaisesti mitään tekemistä Oslon kanssa, vaan Thaulowin mukaan sen tehtävä oli vain "seistä paikallaan ja olla hyvää taidetta". ==Lähteet== ==Aiheesta muualla== Luokka:Oslon kadut
Nils Aas

Nils Sigurd Aas (21. huhtikuuta 1933 Inderøy – 9. helmikuuta 2004 Oslo) oli norjalainen kuvanveistäjä. Hänet tunnetaan erityisesti kuningas Haakon VII:ttä esittävästä vuonna 1972 valmistuneesta patsaasta Oslossa. Hänen veistoksilleen ovat tyypillisiä terävät ja humoristiset piirteet. Aas sai koulutuksensa Norjan valtion käsityö- ja taideteollisuuskoulussa (nyk. Oslon arkkitehtuuri- ja designkorkeakoulu). ==Kuvia== Inderøy komm.svg|Aas suunnitteli synnyinkuntansa Inderøyn vaakunan. Den Nationale Scene Bergen 2015-09-20 17.JPG|Aasin Henrik Ibseniä esittävä patsas Den Nationale Scene -teatterin edustalla Bergenissä. ==Lähteet== ==Aiheesta muualla== Luokka:Norjalaiset kuvanveistäjät Luokka:Vuonna 1933 syntyneet Luokka:Vuonna 2004 kuolleet
Slovenian Augsburgin tunnustuksen evankelinen kirkko

Slovenian Augsburgin tunnustuksen evankelinen kirkko (sloveeniksi: Evangeličanska cerkev augsburške veroizpovedi v Sloveniji) on luterilainen kirkkokunta Sloveniassa. Sillä on noin 20 000 jäsentä. Se on Luterilaisen maailmanliiton jäsen. == Lähteet == == Aiheesta muualla == * Kirkon kotisivut ja Luokka:Evankelis-luterilaiset kirkot Luokka:Kristinusko Sloveniassa
Mustaluulevä

Mustaluulevä (Polysiphonia fucoides) on punaleviin kuuluva laji. Sen korkeus on viidestä viiteentoista senttimetriä, se on väriltään punainen tai punaruskea ja sen kasvusto on muodoltaan huiskumainen ja näyttää sulkamaiselta. Se haarautuu kiinniittymislevystään useaan haaraan, jotka sijaitsevat vuorottain samassa tasossa. Nuorilla yksilöillä sekovarsissa on joskus värittömiä karvoja. Mustaluulevä sisältää bromiyhdisteitä, joiden vuoksi irrallisissa mustaluulevän haaroissa on erikoinen haju. Samat yhdisteet saattavat suojata mustaluulevää leviä syöviltä eläimiltä. == Lähteet == Luokka:Punalevät
Siinain ortodoksinen kirkko

Siinain ortodoksinen kirkko, myös Siinainvuoren ortodoksinen kirkko tai Siinain kirkko on Egyptissä Siinain niemimaalla toimiva osa maailmanlaajuista ortodoksista kirkkoa. Se on autonominen kirkko Jerusalemin patriarkan alaisuudessa. Sen jäsenmäärä on noin . == Historia == Siinainvuori oli uskonnollisesti tärkeä paikkana, jossa Mooses sai Jumalalta lain, minkä vuoksi siitä tuli varhain myös kristittyjen pyhiinvaelluspaikka. 200-luvulla alueella alkoi elää kristittyjä erakkoja, jotka 300-luvulla alkoivat muodostaa yhteisöjä. Alueen tultua levottomammaksi munkkien elämästä tuli vaarallisempaa. Niinpä keisari Justinianus I päätti linnoittaa alueen pääluostarin vuonna 528 ja sijoittaa alueelle 200 perhettä Egyptistä ja Trebizondin alueelta suojelemaan ja palvelemaan luostariyhteisöä. Aluksi luostariyhteisö oli hyvin kansainvälinen slaavilais- arabi-, latinalais-, armenialais-, etiopialais-, syyrialais- ja kreikkalaistaustaisine munkkeineen. Tunnetuimpia luostarin munkeista oli sitä 600-luvun alussa johtanut Johannes Siinailainen. Samalla vuosisadalla alue päätyi islamilaiseen hallintaan. Luostari sai jatkaa toimintaansa, mutta eri heimojen hyökkäykset pakottivat sulkemaan luostarin väliaikaisesti ja munkit hakivat turvaa Kairosta ja Aleksandriasta. Tänä aikana muut kansallisuudet jättivät luostarin, jolloin siitä tuli vain kreikkalaisten yhteisö. 800-luvulta lähtien luostari tunnettiin nimellä Pyhän Katariinan luostari. Se kuului alkuaan Jerusalemin patriarkaatin alaisuuteen osana Faranin hiippakuntaa. Kun Faranin piispa syrjäytettiin vuonna 681 monoteletismin harhaopin vuoksi siirtyi piispanistuin luostariin ja sen apotista eli johtajasta tuli Faranin piispa. Kun myöhemmin Raithon hiippakunta yhdistettiin myöskin luostariin tulivat kaikki Siinain niemimaan kristityt apotti-arkkipiispan alaisuuteen. Vuonna 1575 Konstantinopolin patriarkka myönsi Siinain alueelle autonomisen kirkon aseman, mikä vahvistettiin vuonna 1782. Ainoana linkkinä Jerusalemin patriarkaattiin säilyi se, että kun luostarin vanhemmat munkit ovat valinneet luostarille apotin tulee Jerusalemin patriarkan vihkiä tämä piispaksi. Jerusalemin patriarkkaa myös muistetaan luostarin liturgiassa. == Jäsenmäärä == Luostarissa elää noin parikymmentä munkkia, minkä lisäksi kirkkoon kuuluu muutamia satoja Siinain alueella eläviä beduiineja ja kalastajia. Jäsenmääräksi on esitetty noin 900 henkeä. == Lähteet == == Aiheesta muualla == * Luostarin kotisivut Luokka:Kreikkalaisortodoksinen kirkko Luokka:Kristinusko Egyptissä Luokka:Ortodoksiset paikalliskirkot
Purppuraluulevä

Purppuraluulevä (Polysiphonia fibrillosa) on punaleviin kuuluva laji. Se on korkeudeltaan kolmesta viiteentoista senttimetriä ja se on väriltään punainen tai violetti. Sen kasvusto on huiskumainen tai tupsumainen ja sen sekovarsi on ohut ja molemmin puolin haarova. Veden alla olevat purppuraluulevät ovat untuvamaisia ja muistuttavat ulkonäöltään pilveä. Vedestä poistettaessa se kuitenkin menee heti kasaan. Purppuraluulevä on mereinen laji ja sitä esiintyy avoimilla rantavesillä. Sitä on joskus myös haarukkalevän (Furcellaria lumbricalis) tai rakkolevän (Fucus vesiculosus) pinnalla. Syksyisin purppuraluulevät alkavat näyttää hyvin haaraisilta ja takkuisilta, jolloin ne näyttävät enemmän mustaluulevää. == Lähteet == Luokka:Punalevät
Matinniitty

Matinniitty () on puisto Matinkylän pohjoisosassa eteläisessä Espoossa. Se on myös Matinkylän osa-alueen nimi. Puisto rajautuu lännessä Piispansiltaan ja idässä Matinkartanontiehen. Pohjoisessa on Nelikkotie ja etelässä asuinrakennuksia. Matinniityn itäosassa sijaitsee Matinkylän kartano. Matinniitty annettiin vuonna 1971 suurkorttelin nimeksi. Puistonnimeksi Matinniitty vahvistettiin 1998. Nimen taustalla on niittyalue, jonka suomenkielisenä nimenä oli Kotoniittu ja ruotsinkielisenä nimenä Hemängen. Matinniityn halki kulkee Matinniitynpolku, joka on noin puoli kilometriä pitkä lounais–koillissuuntainen pyörätie ja kävelytie. Se rakennettiin 2020-luvun alussa "baanalevyiseksi". Väylä on osa Länsibaanaa, joka on määrä rakentaa Länsi-Espoon Kivenlahdesta Helsingin keskustaan. Matinniitynpolku alittaa Piispansillan, jonka länsipuolelta on kulku Matinkylän metroasemalle. == Lähteet == == Aiheesta muualla == *Länsiväylä: Päiväkotilapset ja koululaiset istuttivat 5 000 kukkasipulia odottamaan kevään lämpöä Espoossa Luokka:Espoon puistot Luokka:Matinkylä
Kirjallisuusvuosi 1757

Kirjallisuusvuosi 1757 käsittelee vuoden 1757 tärkeitä kirjallisuuden tapahtumia, uutisia ja julkistuksia. == Tapahtumia == * Baskerville- kirjasintyyppiä käytettiin ensimmäisen kerran. Sen yleistyminen joudutti siirtymää antiikva-kirjasimiin. * Hermann Busenbaumin vuonna 1645 kirjoittama teos Medulla Theologiae Morales kiellettiin ja poltettiin Toulousessa, koska kirjan katsottiin puolustavan jesuiittojen tekemiä veritöitä toisinajattelijoita kohtaan. * Portugalin kirjallisuusinstituutti Arcádia Lusitana perustettiin. * Venäjän taideakatemia perustettiin. == Julkaisuja == * Edmund Burke - A Philosophical Enquiry into the Origin of Our Ideas of the Sublime and Beautiful * Denis Diderot - Le Fils naturel (näytelmä) * Christian Fürchtegott Gellert - Geistliche Oden und Lieder * Antonio Genovesi - Lezioni di commercio (filosofiaa) * Thomas Gray - Odes * Abraham Indrenius nuorempi - Vaatimattomia ajatuksia siitä mitä pappi voisi tehdä taloutemme kohentamiseksi (väitöskirja, suom. 1966) * Jean-Jacques Rousseau - Lettres morales (alkuosa, toinen osa 1758, suom. Moraalikirjeet) 1757 Luokka:1757
Porkkalan kaivos

Porkkalan kaivos on Kirkkonummella sijainnut Kustaa II Aadolfin aikana avattu hopeakaivos, joka oli toiminnassa ainakin vuosina 1615–1616. Vanhoissa asiakirjoissa mainittu hopea saattoi tarkoittaa myös lyijyhohdetta. Kaivoksen avolouhos oli 7,5 metriä pitkä, 5,5 metriä leveä ja 2,5–3 metriä syvä. Malmia siitä on arvioitu louhitun noin 200 tonnia. Louhinnassa käytettiin polttolouhintamenetelmää.Museovirasto kulttuuriympäristön palveluikkuna : Arkeologiset kohteet : Kirkkonummi, Porkkalan kaivos (Kustaa II Adolfin hopeakaivos)Kauko Puustinen : Kirkkonummen Porkkalan kaivos 1614–1616, Geologi 61/2009 sivut 129–133 Kustaa II Aadolf kävi keväällä 1614 paikalla saatuaan tietää, että Porkkalan alueelta oli löytynyt kuparia. Kaivos otettiin valtion haltuun, ja louhintatyöt aloitettiin jo samana vuonna vouti Jören Hanssonin johdolla. Raaseporin läänin talonpoikien piti tehdä kaivoksella päivätöitä ja toimittaa sinne halkoja. Hanssonilla oli myös viisi miestä apulaisina. Vuoden 1615 alussa Hansson ilmoitti löytäneensä alueelta myös hopeamalmisuonen. Toukokuussa 1616 kuningas allekirjoitti suunnitelman hopeasulaton rakentamisesta Porkkalaan kosken rannalle jonkin matkan päähän kaivoksesta. Porkkalan kaivoksella tehtiin töitä kesällä 1616 mutta jo syyskuussa samana vuonna kuningas määräsi Uudenmaan käskynhaltijan Knut Klasson Ugglan lopettamaan kaivostyöt luultavasti sen vuoksi, että hopeamalmia oli löytynyt vain vähän. Työt kaivoksella päättyivät marraskuussa 1616. Kaivos on säilynyt hyvin, vaikka louhoksen päälle onkin kaatunut puita. Kaivosalue on valtakunnallisesti arvokas muinaisjäännös. Kaivos sijaitsee jyrkässä rinteessä, kaivoksen hylkykiven kasa jatkuu alarinteellä 25–30 metrin matkan. == Lähteet == Luokka:Kirkkonummi Luokka:Suomen kaivokset
Särkiö

Särkiö on sukunimi, joka on muun muassa seuraavilla suomalaisilla henkilöillä: * Hannu Särkiö (1937–2023), kenraalimajuri * Pekka Särkiö (s. 1963), kenttäpiispana toiminut pappi, Hannu Särkiön poika
Rambo (omena)

Rambo on omenapuiden sukuun kuuluva viljelty omenalajike, joka tunnetaan sen vihertävän keltaisesta kuoresta sekä pilkullisen ja raidallisen himmeästä punaisesta sävystä. Sen alkuperä on vielä epäselvää, mutta se saattaa johtaa vuoteen 1637, kun ruotsalainen siirtolainen Amerikassa, Peter Gunnarsson Rambo saapui Kalmar Nyckelilla. Ruotsalainen historioitsija Pehr Kalm otti muistiinpanoja haastattelustaan Peter Rambon, Peter Gunnarsson Rambon lapsenlapsen kanssa. Peter Rambon mukaan "alkuperäinen Peter Rambo oli ostanut omenansiemeniä sekä muita siemeniä hänen mukaansa laatikkoon". Ensimmäinen rambo-omenan puu todennäköisesti kasvoi yhdestä siemenestä. Myös tunnettu elokuvasankari Rambo on nimetty omenan mukaan.Laura Glad: 9 erikoista faktaa Rambo-elokuvista – nimi tulee omenasta Is.fi 5.7.2016. Viitattu 10.7.2024. ==Lähteet== ==Aiheesta muualla== * Yle.fi: Väkivaltainen action-sankari sai nimensä omenalta – Rambon tarina ulottuu Suomeen asti Luokka:Omenalajikkeet
Hopeavuoren kaivos

Hopeavuoren kaivos on Hyvinkään ja Kytäjän rajamailla Hyvinkäänvuorella eli Hopeavuorella sijainnut kaivos, joka oli toiminnassa 1550-luvulta aina 1620-luvulle saakka. Kaivoksesta on louhittu joko hopeamalmia tai lyijyhohdetta sekä rikkikiisua. Tarkkaa tietoa ei ole mitä malmia kaivoksesta on louhittu mutta 1700-luvun kartoissa kaivos on mainittu "vanhana hopeakaivoksena".Museovirasto kulttuuriympäristön palveluikkuna : Arkeologiset kohteet : Hyvinkää, HopeavuoriOliko Hopeavuori Hyvinkään oma Talvivaara? Kaivos kiinnosti kuninkaitakin, Aamuposti 27.9.2016 Hyvinkäänvuori mainitaan jo 1550-luvulla jolloin Kustaa Vaasa määräsi sinne lähettäväksi malminetsijöitä ja vuorirenkejä. Vuonna 1557 paikalla kävi Turun linnan lasimestari Nils Mattsson (Niilo Matinpoika) ja seuraavina vuosina kaivoksella oli asiakirjojen mukaan työssä vuorirenkejä. Kaivostyöt päättyivät kuitenkin muutaman vuoden kuluttua.Hyvinkään harjumailta-blogi 28.6.2017 : Hyvinkään kaivos Kustaa II Aadolf kävi keväällä 1614 paikalla ja käynnisti sitten kaajemmat louhintatyöt kaivoksella. Kaivoksessa oli työssä 10 miestä, jotka louhivat Johan Esbjörninpoika Lakeijan johdolla malmia polttolouhinnalla kahdesta kaivoskuilusta. Kaivoksen toiminta päättyi 1620-luvulla ja tällöin kaivoskuilut olivat 10-20 metriä syviä. Kaivoskuilut täyttyivät pian vedellä. Niitä on tyhjennetty vedestä useampaan kertaan viimeksi 1900-luvulla uusien malmilöytöjen toivossa. Hopeavuoren etelärinteessä kalliojyrkänteen alla sijaitsee 30 metriä halkaisijaltaan oleva veden täyttämä kaivoskuilu. Kuilua ympäröi kuusimetsä ja kuilun alapuolisella rinteellä löytyy kuilusta louhittua kiveä. Toinen kaivoskuilu sijaitsee 600 metriä tästä kuilusta pohjoiseen Urojärven länsirannan sijaitsevan kalliomäen itäreunalla. Se on halkaisijaltaan 20-25 metriä ja on myös veden täyttämä. Kuilun ympäristössä on kasoissa kuilusta louhittua kiveä. == Lähteet == == Aiheesta muualla == * Historiantutkija Mirkka Lappalaisen luento Kustaa II Aadolfin vierailusta ja kaivostoiminnasta Hyvinkäällä 22.8.2017 Hyvinkään kirjastossa (Youtube-video) Luokka:Hyvinkään historia Luokka:Suomen kaivokset
Yhdistyneen kuningaskunnan ja Irlannin sopimus (1985)

Yhdistyneen kuningaskunnan ja Irlannin sopimus on Yhdistyneen kuningaskunnan ja Irlannin pääministerien Margaret Thatcherin ja Garret FitzGeraldin välillä Hillsborough’n linnassa Pohjois-Irlannissa 15. marraskuuta 1985 solmittu sopimus, joka oli seurausta vuoden kestäneistä Pohjois-Irlannin levottomuuksien johdosta käydyistä neuvotteluista. Sopimus takasi Irlannille osallistumisoikeuden ja oikeuden tehdä ehdotuksia hallitustenvälisessä konferenssissa (Anglo-Irish Intergovernmental Conference), jossa käsiteltäisiin Pohjois-Irlannin katolisten asemaa. Konferenssiin osallistuisivat kummankin maan ulkoministerit. Molemmat hallitukset sitoutuivat yhteistyöhön Pohjois-Irlannin konfliktin ratkaisemiseksi, minkä osoitukseksi perustettiin pysyvä yhteinen sihteeristö. Pohjois-Irlannin ja Irlannin välisen rajan yli tapahtuva sosiaalinen ja taloudellinen yhteistyö tuli sopimuksen myötä mahdolliseksi. Sitä tukemaan perustettiin seuraavana vuonna kansainvälinen rahasto (International Fund for Ireland). Lisäksi sopimus sisälsi molempien sopimusosapuolten sitoumuksen siitä, että Pohjois- Irlantia ei liitetä Irlantiin ilman Pohjois-Irlannin asukkaiden enemmistön hyväksyntää. Sopimus tuli voimaan 29. marraskuuta 1985 sen jälkeen, kun Dáil Éireann ja Yhdistyneen kuningaskunnan alahuone olivat sen hyväksyneet. Sopimus sai myös kansainvälisen yhteisön hyväksynnän, ja se käynnisti prosessin, joka johti Belfastissa vuonna 1998 solmittuun Pitkänperjantain sopimukseen. Ulsterin unionistipuolue vastusti sitä, että Irlannin hallitus sai sopimuksessa oikeuden vaikuttaa Pohjois-Irlannin asioihin. == Lähteet == Luokka:Pohjois-Irlannin historia
Espanjan parlamenttivaalit 2023

Espanjassa järjestettiin parlamenttivaalit 23. heinäkuuta 2023. Vaaleissa valittiin Espanjan edustajainhuoneen kaikki 350 jäsentä sekä 208 Espanjan senaatin 266 jäsenestä. Edelliset parlamenttivaalit järjestettiin 10. marraskuuta 2019. Vuoden 2023 vaalien alla Espanjan pääministerinä toimi Espanjan sosialistisen työväenpuolueen johtaja Pedro Sánchez. Vaaleissa Kansanpuolue sai eniten ääniä ja edustajanpaikkoja, mutta yksikään puolue ei voittanut enemmistöä edustajainhuoneeseen.Matilda Jokinen: Espanjan vaaleissa on pelkkiä häviäjiä, edessä vaikea hallituskuvio tai jopa uudet vaalit, Helsingin Sanomat, 24.7.2023, viitattu 24.7.2023.Laura Gozzi, Guy Hedgecoe ja Paul Kirby: Spain's conservatives miss out on all-out victory as left celebrates, BBC News, 24.7.2023, viitattu 24.7.2023. == Äänioikeus ja ehdokasasettelu == Äänioikeutettuja vaaleissa ovat kaikki täysi-ikäiset Espanjan kansalaiset, jotka on merkitty Espanjan väestötietojärjestelmään. Lain mukaan ketään ei saa pakottaa äänestämään. Vuonna 2022 voimaan astuneen lakimuutoksen nojalla ulkomailla asuvien espanjalaisten ei tarvitse enää erikseen anoa äänioikeutta henkilökohtaisesti ennen vaaleja. Nämä ns. kerjäläisäänet () poistamalla äänestysaktiivisuus ulkomailla kasvoi. Ehdokkaaksi voivat lain mukaan asettua sellaiset henkilöt, jotka täyttävät seuraavat ehdot: * Äänioikeutettu kansalainen * Saanut jonkin poliittisen puolueen, vaaliliiton tai valitsijayhdistyksen (vähintään 500 henkilöä tai 0,1 % vaalipiirin äänestäjistä) == Tulokset == === Edustajainhuoneen vaalit === Puolue Äänimäärä Ääniosuus Edustajanpaikat Paikkamäärän muutos Kansanpuolue 8 091 840 33,05 % 137 48 Espanjan sosialistinen työväenpuolue 7 760 970 31,70 % 121 1 Vox 3 033 744 12,39 % 33 19 Sumar 3 014 006 12,31 % 31 7 Katalonian tasavaltalainen vasemmisto 462 883 1,89 % 7 6 Junts per Catalunya 392 634 1,60 % 7 1 EH Bildu 333 362 1,36 % 6 1 Baskien kansallispuolue 275 782 1,12 % 5 1 Muut 1 117 313 4,56 % 3 16 Yhteensä 24 482 534 100,00 % 350 0 Äänestysaktiivisuus oli 70,40 % ( 4,17 %-yksikköä).General Elections 23J, Espanjan sisäministeriö, viitattu 24.7.2023. == Lähteet == Luokka:Espanjan vaalit Luokka:Vuoden 2023 vaalit
Sådön kaivos

Sådön kaivos oli Inkoossa Södra Sådön saarella sijainnut rautamalmikaivos. Kaivoksesta louhittiin malmia ainakin vuosina 1610, 1839 ja 1843–1844. Malmia on toiminta-aikana louhittu 920 tonnia.Museovirasto kulttuuriympäristön palveluikkuna : Arkeologiset kohteet : Inkoo, Sådö Kaivos on nykyisin muinaismuistolain tarkoittama kiinteä muinaisjäännös. == Lähteet == Luokka:Inkoon historia Luokka:Suomen kaivokset
Veera Mattila

Veera Mattila (s. 21. tammikuuta 2003) on suomalainen 400 ja 800 metrin matkoihin erikoistunut juoksija. Mattila sai hopeaa vuoden 2023 alle 23-vuotiaiden EM-kilpailuissa Espoossa. Mattilan ennätys 800 metrillä on Tampereella elokuussa 2023 juostu 2.01,12. Hänen hallussaan on 22-vuotiaiden Suomen ennätys 600 metrillä, 1.27,90. Kalevan kisoista Mattila on saavuttanut 800 metriltä hopeaa vuonna 2024 ja pronssia vuonna 2023. Sisäratojen SM- kilpailuista hän on saavuttanut 800 metriltä kultaa 2023 ja hopeaa 2024. Mattila on kotoisin Kiikoisista ja edustaa Vammalan seudun Voimaa. Hän kirjoitti ylioppilaaksi Porin lukiosta, ja opiskelee biologiaa Turun yliopistossa. == Lähteet == == Aiheesta muualla == * Luokka:Suomalaiset keskimatkojen juoksijat Luokka:Suomalaiset pikajuoksijat Luokka:Vuonna 2003 syntyneet Luokka:Elävät henkilöt
Väsbyn kaivos

Väsbyn kaivos oli Korppoossa sijainnut rautamalmikaivos. Kaivos sijaitsi 2,3 kilometriä etelään Korppoon kirkolta Långvikenin pohjoisrannalla Väsbyn ja Bendbyn välisellä kallioisella metsäalueella. Kaivoksesta louhittiin malmia vuosina 1839-1864. Museovirasto kulttuuriympäristön palveluikkuna : Arkeologiset kohteet : Parainen, Väsbyn kaivosKauko Puustinen : Väsbyn rautakaivos Korppoossa 1840–1864 Väsbyn malmiesiintymän löysi vuonna 1839 vuorihallituksen vuorikadetti Lars Gustav Lauraeus (1804–1880). Malmia louhittiin vuosina 1840-1864 polttolouhintamenetelmää käyttäen useasta louhoksesta. Louhinta oli usein pysähdyksissä muun muassa Krimin sodan ja malmin kysynnän vähäisyyden vuoksi. Yhteensä malmia louhittiin 1841–1864 3 863 tonnia. Malmia vietiin Taalintehtaan ruukille ja Teijon masuunille. Malmi sisälsi keskimäärin 32 % rautaa ja 10,5 % titaania. Suurin osa malmin louhinnasta tapahtui vuosina 1845–1854. Väsbyn malmissa oli epäpuhtauksina ilmeniittiä sekä rikkikiisua ja magneettikiisua. Malmin sisältämä titaani ja kiisut aiheuttivat sen että sitä voitiin masuunissa käyttää vain pieniä määriä sekoitusmalmina. Titaanipitoinen malmi suli hitaasti ja masuunissa takkiraudan saanti oli alhaista. Rautaruukit vähensivät sen vuoksi Väsbyn malmin kysyntää ja sen seurauksena louhintamäärät supistuivat voimakkaasti vuoden 1854 jälkeen. Kaivoksen sulkemisen jälkeen Geologinen komissio teki vielä syksyllä 1900 alueella magneettisia mittauksia tutkiessaan Etelä-Suomen rautamalmilöytöjä. Kaivosalueella on neljä avokaivosta, 7 rakennuksen perustaa, kaksi suurta louhekivikenttää ja useita pienempiä lohkokivikasoja ja kiviaitoja. Alueella on sijainnut asuinrakennus, paja, varastorakennuksia ja mahdollisesti sauna. == Lähteet == Luokka:Korppoon historia Luokka:Suomen kaivokset
Alitsariini

Alitsariini (C14H8O4) on antrakinonijohdannaisiin kuuluva orgaaninen yhdiste. Yhdistettä voidaan käyttää väriaineena useissa sovellutuksissa. Alitsariinia esiintyy värimataran juuressa. Carl Graebe kehitti 1869 yhdessä Carl Theodore Liebermannin kanssa alitsariini-väriaineen synteettisen valmistuksen antraseenista.Tietosanakirja 1909, osa 11, Hakusana: Graebe, Karl == Ominaisuudet, valmistus ja käyttö == Huoneenlämpötilassa alitsariini on punaoranssia kiteistä ainetta. Yhdiste ei käytännöllisesti katsoen liukene veteen mutta liukenee emäksiin. Aine liukenee moniin orgaanisiin liuottimiin esimerkiksi alkoholeihin, dietyylieetteriin, asetoniin ja tolueeniin. Alitsariini on pH-indikaattori ja sen etanoliliuoksen väri muuttuu pH-välillä 5,5–6,8 keltaisesta punaiseksi ja välillä 10,1–12,1 punaisesta violetiksi.Makoto Hattori: "Dyes, Anthraquinone", teoksessa Kirk-Othmer Encyclopedia of Chemical Technology, John Wiley & Sons, New York, 2014. s. 37 (Luvun sisäinen sivunumerointi)A. J. Cofrancesco: "Dyes, Natural, teoksessa Kirk-Othmer Encyclopedia of Chemical Technology, John Wiley & Sons, New York, 2009. s. 1-3 (Luvun sisäinen sivunumerointi) Historiallisesti alitsariinia on eristetty värimataran juuresta. Nykyään ainetta valmistetaan synteettisesti kuumentamalla antrakinoni-2-sulfonihappoa emäksen ja natriumnitraatin kanssa noin 200 °C:n lämpötilaan. Myös 2,3-dibromi- tai 2,3-diklooriantrakinonin hydrolyysiä voidaan käyttää. Alitsariinia käytetään esimerkiksi villan ja puuvillan värjäykseen. Käyttämällä eri metallisuoloja peittausaineina saadaan eri sävyjä. Alitsariinia käytetään väriaineena myös biologisissa tutkimuksissa. Myös alitsariinista valmistettavilla johdannaisilla on käyttöä väriaineina. == Lähteet == Luokka:Kinonit Luokka:Väriaineet
Shirley Eaton

pienoiskuva|300px|Veistos, joka esittää kultaisella maalilla peitettyä Shirley Eatonia elokuvassa 007 ja Kultasormi Shirley Jean Eaton (s. 12. tammikuuta 1937 Edgware, Englanti)Shirley Eaton, Rotten Tomatoes, viitattu 24.7.2023. on englantilainen näyttelijä. Hänet tunnetaan parhaiten roolistaan "Bond-tyttönä" elokuvassa 007 ja Kultasormi (1964). Tässä elokuvassa Eatonin roolihahmo Jill Masterson kuuluisasti kuolee, kun hänen ihonsa peitetään kultaisella maalilla. == Filmografia == Vuosi Suomenkielinen nimi Alkuperäinen nimi Roolihahmo 1956 Meripoika pulassa Sailor Beware Shirley Hornett 1957 Alaston totuus The Naked Truth Melissa Right 1958 Veijareita asetakissa Carry on Sergeant Mary Sage 1958 Ilokaasua ja kauniita tyttöjä Carry on Nurse Dorothy Denton 1961 Ilmavoimien murheenkryyni Nearly a Nasty Accident Jean Briggs 1961 Voi meitä kummitus tulee! What a Carve Up! Linda Dickson 1961 Dentist on the Job Dentist on the Job Jill Venner 1963 Älä odota armoa The Girl Hunters Laura Knapp 1964 007 ja Kultasormi Goldfinger Jill Masterson 1965 Näkymätön prikaati The Naked Brigade Diana Forsythe 1966 Tehtävä syvyyksissä Around the World Under the Sea Tri Maggie Hanford 1967 Sumuru – paholaisen tytär The Million Eyes of Sumuru Sumuru 1967 Skorpion kirjeet The Scorpio Letters Phoebe Stewart 1967 Kahdeksan karkuteillä Eight on the Lam Ellie Barton 1968 Fu Manchu – himon herra The Blood of Fu Manchu Musta Leski 1969 Die Sieben Männer der Sumuru Die Sieben Männer der Sumuru Sumitra == Lähteet == == Aiheesta muualla == * Virallinen sivusto * * Luokka:Englantilaiset näyttelijät Luokka:Vuonna 1937 syntyneet Luokka:Elävät henkilöt
Jere Keskinen

Jere Samuel Keskinen (s. 22. marraskuuta 1999 Vaasa) on suomalainen seiväshyppääjä. Hän edustaa Vaasan Tovereita ja hänen valmentajanaan toimii Mikael Westö. Kalevan kisoista Keskinen on saavuttanut seiväshypyn hopeaa vuonna 2022. Sisäratojen SM-kilpailuista hänellä on hopeaa vuodelta 2023. Ennätyksikseen Keskinen on hypännyt ulkoradoilla tuloksen 532 cm vuonna 2019 ja hallissa tuloksen 521 cm vuonna 2021. == Lähteet == Luokka:Suomalaiset seiväshyppääjät Luokka:Vuonna 1999 syntyneet Luokka:Elävät henkilöt
Kalevan kisat 2024

Vuoden 2024 Kalevan kisat järjestettiin Vaasassa Kaarlen kentällä 27.–30. kesäkuuta 2024. Kisat nimitettiin Vasa Iddrottssällskapille, mutta järjestelyistä vastasi useampi vaasalaisseura. Kisat myönnettiin Vaasaan Suomen Urheiluliiton (SUL) vuonna 2021 pidetyssä liittovaltion kokouksessa. Kisat olivat järjestyksessään viidennet Vaasassa järjestetyt. ==Mitalistit== === Miehet === ==== Juoksu- ja kävelylajit ==== ==== Kenttälajit ==== === Naiset === ==== Juoksu- ja kävelylajit ==== ==== Kenttälajit ==== ==Lähteet== Luokka:Kalevan kisat Luokka:Vuoden 2024 yleisurheilu Luokka:Vaasan urheilutapahtumat
Albin Lundberg

Albin Erik Johannes Lundberg (s. 21. helmikuuta 2002 Göteborg, Ruotsi) on suomalainen seiväshyppääjä. Hän edustaa Vasa IS:ää ja hänen valmentajanaan on vuodesta 2015 alkaen toiminut Mikael Westö. Kalevan kisoista Lundberg on saavuttanut seiväshypyn hopeaa vuonna 2024 sekä pronssia vuosina 2022 ja 2023. Sisäratojen SM-kilpailuissa hän sai pronssia 2024. Nuorten arvokisoissa hän on edustanut Suomea kaksi kertaa. Alle 20-vuotiaiden EM-kisoissa Tallinnassa vuonna 2021 Lundberg jäi karsinnassa ilman tulosta. Alle 23-vuotiaiden EM- kisoissa Espoossa vuonna 2023 hän hyppäsi karsinnassa tuloksen 520 cm, mikä ei riittänyt finaalipaikkaan. Aikuisten maaottelussa hän kilpaili ensimmäisen kerran Suomi–Ruotsi-maaottelussa 2023. Ennätyksikseen Lundberg on hypännyt ulkoradoilla tuloksen 537 cm vuonna 2024 ja hallissa tuloksen 522 cm vuonna 2022. == Lähteet == Luokka:Suomalaiset seiväshyppääjät Luokka:Vuonna 2002 syntyneet Luokka:Elävät henkilöt
Töpöpunaröyhelö

Töpöpunaröyhelö (Coccotylus truncatus) on punaleviin kuuluva laji. Sen koko vaihtelee kasvupaikkoittain. Se on yleensä kolmesta kymmeneen senttimetriä korkea, mutta suurimmat yksilöt ovat kolmekymmentä senttimetriä korkeita. Se on väriltään ruskeanpunainen. Sekovarren tyvi on pyöreä ja sen yläosassa on muodoltaan lähinnä lehteä muistuttavia litteitä haaroja. Lajia esiintyy Itämerellä, Atlantilla ja Tyynellämerellä. Töpöpunaröyhelö muistuttaa sarvipunaliuskaa (Phyllophora pseudoceranoides). == Lähteet == Luokka:Punalevät
Kalevan kisat 2026

Vuoden 2026 Kalevan kisat järjestetään Jyväskylässä Harjun stadionilla. Asiasta päätti Suomen Urheiluliitto (SUL) huhtikuussa 2023. Harjun Stadion täyttää järjestysvuonna 100 vuotta. Vielä ennen kisoja kisapaikalle on luvassa noin 12 miljoonan euron arvoinen remontti. Aiemmin kisat ovat olleet Jyväskylässä kuudesti. ==Hakuvaihe== Oulu ja Pori hakivat Jyväskylän lisäksi isäntäkaupungiksi. Jyväskylä vei voiton toisella äänestyskierroksella 23 äänellä Oulun 21 ääntä vastaan. ==Lähteet== Luokka:Kalevan kisat Luokka:Vuoden 2026 urheilu Luokka:Jyväskylän urheilutapahtumat
Sarvipunaliuska

Sarvipunaliuska (Phyllophora pseudoceranoides) on punaleviin kuuluva laji. Sen koko vaihtelee kasvupaikoittain yhdestä kahteenkymmeneen senttimetriin. Myös sen ulkonäkö on hyvin vaihteleva. Sen väri vaihtelee punaisesta siniseen. Sekovarren alaosa on pyöreä ja ylempänä on muodoltaan lähinnä lehteä muistuttavia litteitä haaroja. Lajia esiintyy Itämerellä, Atlantilla ja Tyynellämerellä. Sarvipunaliuska muistuttaa töpöpunaröyhelöä (Coccotylus truncatus). == Lähteet == == Aiheesta muualla == * UniProt: Taxonomy - Phyllophora pseudoceranoides * Global Biodiversity Information Facility (GBIF): Phyllophora pseudoceranoïdes Luokka:Punalevät
Rami Kankaanpää

Rami Santeri Teronpoika Kankaanpää (s. 7. marraskuuta 2001 Ilmajoki) on suomalainen kiekonheittäjä. Hän edustaa Ilmajoen Kisailijoita ja hänen valmentajanaan toimii Ahti Arokallio. Kalevan kisoista Kankaanpää on saavuttanut kiekonheiton hopeaa vuonna 2022 ja pronssia vuonna 2023. Kiekonheiton talvimestaruuskisoissa hän on voittanut SM-kultaa vuosina 2022 ja 2024 sekä hopeaa vuonna 2023. Ennätyksikseen Kankaanpää on heittänyt ulkoradoilla tuloksen 58,17 metriä vuonna 2024 ja hallissa tuloksen 55,79 metriä vuonna 2024. == Lähteet == Luokka:Suomalaiset kiekonheittäjät Luokka:Vuonna 2001 syntyneet Luokka:Elävät henkilöt
Kalevan kisat 2025

Vuoden 2025 Kalevan kisat järjestetään 31.7.–3.8. Espoon Leppävaarassa. Asiasta päätti Suomen Urheiluliitto (SUL) huhtikuussa 2022. Järjestävinä seuroina toimivat Espoon Tapiot ja Esbo IF. ==Lähteet== Luokka:Kalevan kisat Luokka:Vuoden 2025 yleisurheilu Luokka:Espoon urheilutapahtumat
Nuutti Heikkilä

Nuutti Heikkilä (s. 19. tammikuuta 2001 Tampere) on suomalainen kiekonheittäjä, joka edustaa Tampereen Pyrintöä. Kalevan kisoista hän on saavuttanut kiekonheiton pronssia vuonna 2022. Ennätyksekseen Heikkilä on heittänyt ulkoradoilla tuloksen 52,52 metriä vuonna 2022. == Lähteet == Luokka:Suomalaiset kiekonheittäjät Luokka:Vuonna 2001 syntyneet Luokka:Elävät henkilöt
Mont Nabemba

Mont Nabemba on Kongon tasavallan korkein vuori, jonka korkeus on 1 020 metriä. Se sijaitsee Sanghan alueella 50 kilometrin päässä Souankésta. Vuoren alueella on todettu olevan runsaasti rautavaroja. == Lähteet == Luokka:Kongon tasavallan vuoret
WormGPT

WormGPT on keskustelubotti, joka on suunniteltu erityisesti verkkorikollisten käyttöön. Se pohjautuu vuonna 2021 julkaistuun avoimeen GPT-J-kielimalliin. WormGPT:llä on mahdollista kehittää esimerkiksi sähköpostihuijauksia ja haittaohjelmia. == Katso myös == * ChatGPT == Lähteet == Luokka:Chatbotit Luokka:2020-luvun ohjelmistot Luokka:Tietotekniikkarikollisuus
Vammaisyleisurheilun maailmanmestaruuskilpailut 2023

Vammaisyleisurheilun maailmanmestaruuskilpailut 2023 järjestettiin Pariisissa 8. – 17. heinäkuuta 2023 stade Charlétylla. Kilpailuihin osallistui 1198 yleisurheilijaa 107 maasta. == Menestyneimmät maat == 1 16 16 13 45 2 14 13 20 47 3 10 14 15 39 4 10 8 11 29 5 10 6 6 22 6 9 5 0 16 7 7 1 4 12 8 6 7 4 17 9 6 6 6 18 10 5 6 3 14 Lähde: == Suomalaisten menestys == Suomen joukkue koostui kymmenestä urheilijasta, joista kolme oli arvokisoissa ensimmäistä kertaa. Jokainen pääsi kahdeksan joukkoon. Mitalitaulukossa Suomi oli 33. yhdellä kultamitalilla, kahdella hopeamitalilla ja kolmella pronssimitalilla. Mitali Mitalisti Laji Luokka Amanda Kotaja 100 m, pyörätuolikelaus T54 Leo-Pekka Tähti 100 m, pyörätuolikelaus T54 Toni Piispanen 200 m, pyörätuolikelaus T51 Marjaana Heikkinen keihäänheitto F34 Toni Piispanen 100 m, pyörätuolikelaus T51 Teijo Kööpikkä kuula F57 Lähde: == Lähteet == Luokka:Vammaisyleisurheilun maailmanmestaruuskilpailut Luokka:Pariisin urheilutapahtumat Luokka:Vuoden 2023 yleisurheilu
Seurakunta (lehti)

Seurakunta on vuonna 1925 perustettu kristillinen aikakauslehti. Lehti on Seurakuntaliiton ja sen jäsenseurakuntien pääjulkaisu. Lehden ensimmäinen toimittaja oli liiton johtohenkilö Heino Pätiälä.Tommila & Raittila 1991, s. 85 == Historia == === Tausta === 1920-luvun alussa evankelisen herätysliikkeen keskuudessa tapahtui sisäinen repeäminen, joka johti opposition eroamiseen kirkosta uskonnonvapauslain säätämisen jälkeen. Vapaat evankelis-luterilaiset seurakunnat eivät pysyneet yhtenäisenä liiikeenä vaan 1928 perustettiin kahta päähaara varten omat organisaationsa: Suomen vapaa evankelisluterilainen kirkko ja Suomen vapaa evankelisluterilainen seurakuntaliitto. Liikkeeille kiinteyttä antoi muun muassa useiden luterilaisesta kirkosta eronneiden pappien tuki ja evankeliselle liikkeelle tunnusomainen toiminnan järjestelmällinen organisointi. Evankelisen oppostion muotoutuminen näkyi myös kristillisessä lehtikentässä.Tommila & Raittila 1991, s. 85 === Lehti ennen toista maailmansotaa === Seurakunta-lehden palstoilla opillisella erittelyllä oli varsinkin alkuvuosina keskeinen osuus. Lehti katsoi tavoitteekseen "puhtaan hengellisen ravinnon jakamisen". Lehti pyrki epäraamatullisten oppien paljastamiseen ja kumoamiseen. Myös evankelisen oppostioliikkeen sisäiset oppiriidat näkyivät toistuvasti lehden palstoilla. Lehti keskittyi yhteisörajojen vakiinnuttua ennen sotavuosia entistä selvemmin vaalimaan sisäryhmäperinnettä. Opillisten artikkelien sijaan tuli yhä useammin kertomuksia, katsauksia ajan ilmiöihin ja myös aineistoa eri ikäryhmille. Toimituksen omien tekstien lisäksi julkaistiin lainauksina Lutherin, C. O. Roseniuksen ja Missouri-synodin lehtien kirjoituksia. Lehden vuosikerrat olivat säännöllisesti 12-numeroisia. Alusta lähtien antikvatekstillä painetun lehden ulkoasu pysyi muuttumattomana ja suhteellisen vaatimattomana. == Katso myös == * Luterilainen-lehti * Seurakuntaliitto == Lähteet == * === Viitteet === Luokka:Suomalaiset kristilliset aikakauslehdet
Tanssilaulu

Tanssilaulu on tanssia säestävä ja sen rytmiä ja tempoa ohjaava laulu. Tanssilaulun perusmuotona on helposti opittava laulusävelmä, jonka taustalla taputetaan käsiä ja rytmiä tuetaan lisäksi usein yksinkertaisilla hälyääniä tuottavilla lyömäsoittimilla. Useiden maiden kansanmusiikissa tällaiset laulut ovat keskeinen ja usein vanhin osa sävelmistöä. Tanssilaulujen sanoituksissa on toisinaan säilynyt muinaistarustoa nykypäiviin asti ja teksteinä on sekä kertovia että muuhun runouteen kuuluvia luomistyön tuloksia. Kansanomaiset tanssilaulut ovat edelleen käytössä esimerkiksi laululeikkeinä ja piirileikkeinä. Tanssilaulut kehittyivät taidelajiksi jo muinaisessa Kreikassa. Myöhemmin ne ilmenivät länsimaissa paitsi rönsyilevänä kansanperinteena myös näyttämöesityksinä. Ne kuuluivat solistin, kuoron, usean vuorottelevan kuoron sekä esilaulajan ja kuoron esityksiin. Verraten yleistä niissä on soolon ja kuoron vuorottelu. Suomalaiseen kansanmusiikkiin tanssilaulut tulivat verraten myöhään ja ne ovat muualta lainattuja. Tanssilaulujen sävelmät ovat lainautuneet ja vaikuttaneet paljon taidemusiikkiin. Niiden pohjalta kehittyi soitinmusiikissa ennen usein käytetty tanssisarja, jolla oli osaltaan vaikutusta sinfonisiin muotorakenteisiin. ==Lähteet== Luokka:Laulu
Salutatio

Salutatio on latinankielinen sana, joka tarkoitti antiikin ajan Rooman valtakunnassa juhlalliseen asuun pukeutuneiden klienttien joka-aamuista tervehdyskäyntiä suojelijansa (patronuksen) luo. Vierailun aikana heitä neuvottiin miten suorittaa päivään sisältyvät tehtävät. Klientit saivat usein myös rahalahjan (sportula), jonka suuruus keisariajalla oli 25 assia. ==Lähteet== Luokka:Rooman valtakunta
Artrogrypoosi

Artrogrypoosi (arthrogryposis multiplex congenita, AMC) eli synnynnäinen niveljäykistymäsairaus on sairaus, johon kuuluu vähintään kahdella kehon alueella ilmeneviä niveljäykistymiä.Johanna Rintahaka, AMC Tukiliitto 22.7.2022, viitattu 24.7.2023 Artrogrypoosissa tyypillistä on jo sikiöaikainen, kohdunsisäinen vähentynyt liikkuvuus. Raajoissa on pysyviä liikkumisrajoitteita tuottavia nivelten virheasentoja ja jäykistymiä. Esimerkiksi kampurajalka on yleinen. Nivelongelmat myös aiheuttavat lihas- ja hermotusmuutoksia. Artrogrypoosiin voikin liittyä lihasheikkoutta ja lihaskudoksen fibroosia. Taudinkuva ei ole etenevä ja sen vaikeusaste on yksilöllisesti vaihteleva. Artrogrypoosia aiheuttavat lukuisat eri mutaatiot, mutta myös perimän ja ympäristötekijöiden yhteisvaikutus voi aiheuttaa taudin puhkeamisen. Taustalla voi olla lisäksi kromosomipoikkeavuus. Artrogrypoosin periytymistapa voi olla autosomissa vallitseva, autosomissa peittyvä tai X-kromosomaalinen. Useimmiten sairauden taustalta on kuitenkin löydetty satunnainen de novo -mutaatio. Niveljäykistymiä aiheuttavia raskaudenaikaisia tekijöitä voivat olla myopatia, neuropatia, sidekudossairaus, puutteellinen hapensaanti, lapsiveden vähäisyys, tilanahtaus ja äidin päihteidenkäyttö. Artrogrypoosin esiintyvyydeksi vastasyntyneillä on arvioitu 1/3 000 – 1/5 000\. Hoidossa voidaan käyttää yksilöllisten tarpeiden mukaan fysioterapiaa, toimintaterapiaa ja joskus kirurgiaa. Artrogrypoosi voi myös kuulua osana moniin erilaisiin laajempiin oireyhtymiin. == Tunnettuja potilaita == * Stefan Olsson, ruotsalainen paraurheilija (tennis)Ruotsalaisella paraurheilijalla hurjat treenit - moni ei pystyisi samaan Iltalehti 26.8.2016, viitattu 24.7.2023 == Lähteet == Luokka:Tuki- ja liikuntaelinten sairaudet Luokka:Perinnölliset sairaudet
Finska Månadsposten

Finska Månadsposten oli vuosina 1892–1908 ilmestynyt Suomen baptistien lehti. Lehti perustettiin yhdysvaltalaisten baptistien tukemana.Tommila & Raittila 1991, s. 43 Lehden julkaiseminen päättyi vuonna 1908, kun Finska Missionsbladet korvasi lehden baptistiliikkeen yhteisenä ruotsinkielisenä lehtenä. == Historia == === Tausta === Baptismi sai 1850-luvulta lähtien kannattajia Ahvenanmaalla ja 1860-luvun lopulla alkoi liikkeen leviäminen ruotsinkieliselle Pohjanmaalle. Alueesta muodostui pysyvästi liikkein tärkein alue Suomessa. Liikkeen kannatus laajeni Etelä- ja Itä-Suomeen myös suomenkielisen väestön keskuuteen. Ruotsin baptistisaarnaajat ja -lehdet antoivat tarpeellista tukea ja ohjausta. Alkuvaiheessa Suomen baptistit kuuluivat Ruotsin Sundsvallin yhteisön lähetys- ja vastuualueeseen. Tämän lisäksi 1880-luvun siirtolaisten yhteydet Yhdysvaltojen baptisteihin antoivat säännöllistä taloudellista tukea. === Lehden perustaminen === Liikkeen oma äänenkannattaja koettiin tarpeelliseksi baptistiseurakuntien opetuksen yhtenäistämiseksi. Lehti pyrittiin perustamaan organisoitumisen alusta lähtien, mutta taloudelliset syyt estivät hanketta toteutumasta. Yhdysvalloista saadun tuen avulla Finska Månadsposten perustettiin syksyllä 1892. Lehden nimi muistuttaa Ruotsin baptistien päälehteä Vecko-postenia ja yhdysvaltalaisten siirtolaisbaptistien Nya Vecko-postenia. Vuonna 1893 lehden painos oli 2 000 kappaletta. Lehden baptistiyhteisöä suurempi levikki selittyi Ruotsista ja Yhdysvalloista saaduilla tukitilauksilla. Vuonna 1899 levikki oli 1 600\. Lehti painettiin Vaasassa. === Baptistiliikkeen kielellinen jakautuminen === 1900-luvun alussa Suomen baptistit jakautuivat kahdeksi konferenssiksi. Puhtaasti ruotsinkielinen konferenssi käsitti 2 000 jäsentä ja kaksikielinen Kansalliskonferenssi vajaa tuhat. Finska Månadsposten ja suomenkielinen Totuuden Kaiku jäivät kaksikielisen Kansalliskonferenssin haltuun. Ruotsinkielinen konferenssi perusti vuonna 1903 Finska Missionsbladet -lehden, jolle jatkossa ohjautuivat myös tukitilaukset. Finska Månadsposten jatkoi vuoteen 1908 saakka, jolloin tehtiin konferenssien välillä sovinto, jolla Finska Missionsbladet otettiin yhteiseksi lehdeksi.Tommila & Raittila 1991, s. 44 == Katso myös == * Baptismi Suomessa * Finlands svenska baptistsamfund == Lähteet == * === Viitteet === Luokka:Baptismi Suomessa Luokka:Ilmestymästä lakanneet suomalaiset kristilliset aikakauslehdet Luokka:Suomalaiset ruotsinkieliset aikakauslehdet
Totuuden Kaiku

Totuuden Kaiku on vuodesta 1896 ilmestynyt Suomen baptistien lehti. Lehti perustettiin yhdysvaltalaisten baptistien tukemana.Tommila & Raittila 1991, s. 43 == Historia == === Tausta === Baptismi sai 1850-luvulta lähtien kannattajia Ahvenanmaalla ja 1860-luvun lopulla alkoi liikkeen leviäminen ruotsinkieliselle Pohjanmaalle. Alueesta muodostui pysyvästi liikkeen tärkein alue Suomessa. Liikkeen kannatus laajeni Etelä- ja Itä-Suomeen myös suomenkielisen väestön keskuuteen. Ruotsin baptistisaarnaajat ja -lehdet antoivat tarpeellista tukea ja ohjausta. Alkuvaiheessa Suomen baptistit kuuluivat Ruotsin Sundsvallin yhteisön lähetys- ja vastuualueeseen. Tämän lisäksi 1880-luvun siirtolaisten yhteydet Yhdysvaltojen baptisteihin antoivat säännöllistä taloudellista tukea. === Lehden perustaminen === Suomenkieliset baptistit saivat tukea lehden perustamiseen suoraan Yhdysvalloista 1890-luvulla. Oma lehti perustettiin vuonna 1896. Lehden nimi oli ranskalaisen baptistilehden L'Echo de la Véritén inspiroima. Lehti painettiin Finska Månadspostenin tavoin Vaasassa. Lehden painos oli 500 kappaletta ja näytenumeron avulla saatiin 200 tilaajaa. Lehden jatkuvaa julkaisemista pidettiin kuitenkin välttämättömänä suomenkielisten baptistien opetuksen ja ohjauksen takia. === Baptistiliikkeen kielellinen jakautuminen === Johtajien väliset ristiriidat ja kielikysymys aiheuttivat kymmenvuotisen kriisin baptistiyhteisössä. Totuuden Kaiun perustaja Veikko Palomaa erotettiin 1898. Suomenkielinen lehti oli hänen toimitusaikanaan viljellyt suoria yhteyksiä Manner-Euroopan baptisteihin sekä harjoittanut jyrkkää polemiikkia erityisesti valtionkirkkoa vastaan. Lehti menetti nämä erityispiirteensä, kun baptistiyhteisö otti lehden haltuunsa.Tommila & Raittila 1991, s. 44 1900-luvun alussa Suomen baptistit jakautuivat kahdeksi konferenssiksi. Puhtaasti ruotsinkielinen konferenssi käsitti 2 000 jäsentä ja kaksikielinen Kansalliskonferenssi vajaa tuhat. Ruotsinkielinen Finska Månadsposten ja Totuuden Kaiku jäivät kaksikielisen konferenssin haltuun. Totuuden Kaiku pysyi Kansalliskonferenssin äänenkannattajana. == Katso myös == * Baptismi Suomessa * Suomen Baptistikirkko == Lähteet == * === Viitteet === Luokka:Baptismi Suomessa Luokka:Suomalaiset kristilliset aikakauslehdet
Illumin oireyhtymä

Illumin oireyhtymä on erittäin harvinainen geneettinen oireyhtymä.Johanna Rintahaka, Illumin oireyhtymä Tukiliitto 10.1.2022, viitattu 24.7.2023 Illumin oireyhtymä aiheuttaa artrogrypoosin ja syvän kehitysvammaisuuden. Artrogrypoosissa ilmenee monia niveljäykistymiä, jotka rajoittavat liikeratoja. Keskivartalon alueella voi ilmetä hypotonisuutta. Illumin oireyhtymästä kärsivien vauvojen kasvot ovat usein olleet ilmeettömät tai erittäin vähäilmeiset. Usein todettuja kasvonpiirteiden poikkeavuuksia ovat olleet silmien luomirakojen ahtaus ja pitkä ylähuulen vako. Suun pienuus saattaa oireyhtymässä vaikeuttaa syömistä, nielemistä ja puhumista. Pieni leuka voi puolestaan aiheuttaa Pierre Robinin sekvenssin ja siitä johtuvat hengitysvaikeudet. Illumin oireyhtymään liittyvät keskushermoston ja autonomisen hermoston toimintahäiriöt, jotka aiheuttavat muun muassa runsasta syljeneritystä, lämmönsäätelyongelmia ja bradykardiaa. Myös myokloniset epilepsiakohtaukset ovat mahdollisia. Illumin oireyhtymässä keskushermostoon ja luustolihaksiin kertyy kalkkia. Illumin oireyhtymän on joskus arveltu kuuluvan tyypin I Pena–Shokeirin oireyhtymän alle. Illumin oireyhtymän periytymistavan on arvioitu olevan autosomissa peittyvä, mutta taustalla oleva geenimutaatio on jäänyt paikantamatta. Illumin oireyhtymä aiheuttaa usein kuoleman lapsen ensimmäisinä elinkuukausina. Illumin oireyhtymä kuvattiin ensimmäisen kerran vuonna 1988 ja nimettiin löytäjänsä N. Illumin mukaan. == Lähteet == Luokka:Oireyhtymät Luokka:Perinnölliset sairaudet
Ryan Joyce

Ryan Joyce (s. 20. syyskuuta 1985 Newcastle), lempinimeltään ”Relentless”, on englantilainen dartsinpelaaja. Hän on PDC-urallaan edennyt kahdesti major- turnauksen puolivälieriin ja voittanut kaksi Players Championship -turnausta. Joyce on lokakuussa 2023 PDC:n maailmanlistalla sijalla 36. == Ura == === BDO- ura === Joyce eteni vuoden 2013 Turkish Openissa loppuotteluun, mutta hävisi Martin Phillipsille. Vuonna 2016 hän pääsi finaaliin Isle of Man Openissa, mutta hävisi tällä kertaa Tony O’Shealle. Saman vuoden toukokuussa Joyce sijoittui Denmark Mastersissa toiseksi ja kilpaili BDO:n World Trophy -turnauksessa, jossa hävisi ensimmäisellä kierroksella Jamie Hughesille. BDO:n MM-kilpailuissa 2017 Joyce voitti ensimmäisellä kierroksella Dennis Nilssonin, kunnes putosi Martin Adamsille. Vuonna 2017 Joyce myös voitti BDO Gold Cupin. === PDC-ura === Joyce voitti tammikuussa 2018 PDC:n kiertuekortin ja sai siten paikan ammattilaiskiertueella. Helmikuussa hän eteni ensimmäisessä Players Championship -turnauksessaan välieriin, joissa hävisi James Wadelle. Joyce debytoi PDC:n MM-kilpailuissa vuodenvaihteessa 2018–2019, jolloin hän eteni kahdeksan parhaan joukkoon voittaen muun muassa kahdeksanneksi sijoitetun Simon Whitlockin erin 3–0 ja yhdeksänneksi sijoitetun James Waden erin 4–3. Puolivälierissä hän hävisi 1–5 Michael van Gerwenille, joka voitti lopulta maailmanmestaruuden. Heinäkuussa 2020 Joyce saavutti ensimmäisen PDC- turnausvoittonsa vuoden kymmenennen Players Championship -kilpailun loppuottelussa Dave Chisnallia vastaan. Saman vuoden World Grand Prixissä Joyce pudotti ensimmäisellä kierroksella toiseksi sijoitetun, silloisen hallitsevan maailmanmestarin Peter Wrightin erin 2–0. Joyce voitti vuoden 2021 Grand Slam -kilpailuissa oman alkulohkonsa, mutta hävisi ensimmäisellä pudotuspelikierroksella Rob Crossille 4–10. Joyce eteni karsintojen kautta vuoden 2022 World Series of Darts Finals -turnaukseen, jossa hän voitti Danny Baggishin sekä ykköseksi sijoitetun Dimitri Van den Berghin kunnes hävisi puolivälierissä Dirk van Duijvenbodelle lukemin 9–10. Vuoden 2023 lokakuussa Joyce saavutti uransa toisen Players Championship -turnausvoiton voittamalla loppuottelussa Gerwyn Pricen. Hän oli aiemmin samana vuonna edennyt kahteen PC-finaaliin, mutta hävinnyt niissä Damon Hetalle ja Gary Andersonille. == Lähteet == Luokka:Englantilaiset dartsinpelaajat Luokka:Vuonna 1985 syntyneet Luokka:Elävät henkilöt